越调・霜角新安八景花屏春晓
作者：张可久
朝代：元

paragraphs: 初日沧凉，海霞摇曙光。
几摺好山如画，晴蔼蔼，郁苍苍。
众芳，云景香，道人眠石床。
唤起南华梦蝶，莺啼在，绿垂杨。
练溪晚渡淡烟微隔，几点投林翮。
千古澄江秀句，空感概，有谁索？拍拍，水光白，小舟争过客。
沽酒归来樵叟，相随到，许仙宅。
南山秋色华盖亭亭，向阳松桂荣。
背立夜坛朝斗，直下看，老人星。
地灵，风物清，众峰环翠赢。
千古仙山道气，谁高似，许宣平。
王陵夕照暮蝉声咽，几树白杨叶。
细细看云岚旧隐，遗庙在，表忠烈。
翌结，弓剑冗，苔花碑字灭。
远水残阳西下，今人见，古时月。
水西烟雨沙浅波平，孤舟长日横。
淡墨潇湘八景，谁移向，富山城。
净名，疏磬声，暮归何处僧？明日披云风顶，呼太白，赏新晴。
渔梁送客浪花飞雪，船阁苍云缺。
一片鸬鹚西照，樯燕语，柳丝结。
话别，情哽咽，酒边歌未阕。
他日寄书双鲤，顺流过，钩台月。
黄山雪霁云开洞府，按罢琼妃舞。
三十六峰图画，张素锦，列冰柱。
几缕，翠烟聚，晓妆眉更妩。
一个山头不白，人知是，炼丹处。
紫阳书声楼观飞惊，好山环翠屏。
谁向山中讲授，朱夫子，鲁先生。
短檠，雪屋灯，琅琅终夜声。
传得先儒道妙，百世下，以文鸣。